امیر حسن صدیقی

ڈاکٹر امیر حسن صدیقی اسلامی تاریخ کے اہم ترین اسکالر اور تعلیمی امور میں قائد اعظم محمد علی جناح کے معتمد ترین ساتھی تھے اور انگریزی اور اردو زبان کے بے مثل مقرر اور ادیب تھے۔

وہ 15 اگست 1901ء کو بدایوں، برطانوی ہندوستان میں پیدا ہوئے۔ علی گڑھ مسلم یونیورسٹی سے 1920ء میں بی اے اور 1922ء میں ایل ایل بی کی ڈگریاں حاصل کیں۔ جامعہ اوکسفرڈ سے 1929ء میں بی اے (آنرز) کی ڈگری حاصل کی۔ 1933ء میں علی گڑھ مسلم یونیورسٹی سےخلافت اور سلطنت وسطی ایران میں کے موضوع پر پی ایچ ڈی کی ڈگری حاصل کی اور اپنے ضلع میں پہلے پی ایچ ڈی ہونے کا اعزاز حاصل کیا۔ 1943ء میں قیام پاکستان سے قبل وہ سندھ مدرسۃ الاسلام کالج کے بانی پرنسپل ہوئے، اسلامیہ کالج کراچی کے پرنسپل رہے۔ 1951ء میں ڈاکٹر ضیا الدین میموریل سوسائٹی قائم کی۔ انگریزی میگزین ’’وائس آف اسلام‘‘ کا اجرا کیا۔ تحقیقی مضامین سے مزین یہ جریدہ تمام مسلم ممالک میں بھیجا جاتا تھا۔ علی گڑھ مسلم یونیورسٹی اولڈ بوائز ایسوسی ایشن کراچی کے بانی صدر ہوئے۔ 1953ء سے 1960ء تک بانی چیئرمین شعبۂ تاریخِ اسلام، جامعہ کراچی رہے۔ خلافت و سلطنت، مسلم تنصیبات سمیت تاریخِ اسلام پر 10 کتب اور 6 تراجم آپ کی یادگار ہیں۔ جمعیت الفلاح کے اعزازی سیکریٹری رہے، 16 دسمبر 1971ء کو سقوطِ ڈھاکا کی خبر سن کر انتقال ہوا۔ جامعہ کراچی کے قبرستان میں مدفون ہیں۔ایم آر شاہد، کراچی میں مدفون مشاہیر، قلم فاؤنڈیشن انٹرنیشنل لاہور، ص 172

 حوالہ جات 

زمرہ:جامعہ علی گڑھ کے فضلا
زمرہ:کراچی میں وفات پانے والی شخصیات
زمرہ:1971ء کی وفیات
زمرہ:1901ء کی پیدائشیں
زمرہ:کارکنان تحریک پاکستان
زمرہ:ضلع بدایوں کی شخصیات
زمرہ:پاکستانی ماہرین تعلیم
زمرہ:جامعہ کراچی کا تدریسی عملہ
زمرہ:پاکستانی مورخین